***Astigmatic***-ը լեհ դաշնակահար և կոմպոզիտոր, լեհական ջազի ազգային դպրոցի նախահայր Քշիշտոֆ Կոմեդայի ստուդիական ալբոմն է։ Այն հաճախ համարում են Կոմեդայի գլուխգործոցը և լեհական և եվրոպական լավագույն ջազային ալբոմներից մեկը։

Կառուցվածք
----------

*Astigmatic*-ը բաղկացած է երեք երկար սկավառակներից՝ բոլորը գրված Կոմեդայի կողմից։ «Kattorna» (շվեդերեն «էգ կատուներ») բաժինը հիմնված է Կոմեդայի՝ «Կատուները» ֆիլմի համար գրած երաժշտության վրա։ «Svantetic» բաժինը նվիրված է շվեդ պոետ Սվանտե Ֆոյերստերին, որը Կոմեդայի ընկերն էր։ Երաժշտությունը բազմաթիվ տարբեր տարրեր է խմբավորում՝ ներառյալ մոդալ ջազ, իմպրովիզացիաներից ոգեշնչված ազատ ջազ, երաժշտական ճշգրիտ ձևեր, ալեատորիկայի տարրեր և ավանգարդ երաժշտություն՝ տեմբրի գործածությամբ, միևնույն ժամանակ, հեղինակը երաժշտությունը համեմում է անհատական արտահայտչականությամբ և դրամատիկ քնարերգությամբ, որը համեմատվել է ուշ շրջանի ռոմանտիկ երաժշտության հետ։

Տարածում և հռչակ
----------------

«The Penguin Guide to Jazz» հանդեսի հեղինակներ Ռիչարդ Քուկը և Բրայան Մորթընը ալբոմն անվանել են «Եվրոպայում երբևէ թողարկված լավագույն ջազային ալբոմներից մեկը» և այն ներառել իրենց 1001 լավագույն ջազային ձայնագրությունների ցանկում։ Երաժշտական քննադատ Ստյուարտ Նիքըլսոնը գրել է, որ այն «դարձել է եվրոպական ջազի զանգակատուն՝ իր քննադատներով, որոնք մատնանշում են, թե ինչպես այս ալբոմը նշանավորեց շեղում ամերիկյան գերիշխող մոտեցումից՝ ի ցույց դնելով հատուկ եվրոպական գեղագիտության»։ Նույն կերպ «Jazzwise» ամսագիրը նշում է, որ այն «ջազային հորինվածքի եվրոպական գեղագիտության ձևավորման կարևորագույն ներդրումներից մեկն է», ալբոմին հատկացնելով 85-րդ հորիզոնականը «100 ջազային ալբոմներ, որ ցնցեցին աշխարհը» ցանկում։ Մանֆրեդ Այքերը, ECM Records ձայնագրման ստուդիայի հիմնադիրը նկարագրում է Astigmatic-ը որպես նշաձող ջազի պատմության մեջ։ Լեհական «Ջազային ֆորում» ամսագրի ընթերցողների քվեարկությամբ ալբոմը ճանաչվել է բոլոր ժամանակների լավագույն ալբոմ։ Գրելով ալբոմի 2016 թվականի վերաթողարկման մասին, բրիտանական «Fact» ամսագրի հեղինակ Մայքի Այքյու Ջոնսը նշում է. «Կոմեդայի ստեղծագործությունը գեղեցիկ է ու բարդ, դա հազվագյուտ դարակազմիկ ալբոմ է, որի ուժը դեռևս հզոր է՝ առաջին ունկնդրումից մինչև հազարերորդը»։ Astigmatic-ից երաժշտական կտորներ շարունակաբար վերաձայնագրվել են լեհ ջազային երաժիշտների կողմից, ներառյալ Ուրսուլա Դուձիակը, Միխալ Ուրբանիակը և Տոմաշ Ստանկոն։ Լեհական ազատ ջազի «Միլոշ» խմբի Asthmatic ալբոմի անունը հեգնական հղում է Astigmatic-ին։

Երգացանկ
--------

Ալբոմի բոլոր ստեղծագործությունների հեղինակը Քշիշտոֆ Կոմեդան է։

* A կողմ-Astigmatic-22:50 րոպե,
* B կողմ-Kattorna-7:20 րոպե, Svantetic-15:50 րոպե։

Անձնակազմ
---------

### Կոմեդա քառյակ

* Քշիշտոֆ Կոմեդա– նվագախմբի ղեկավար, դաշնամուր
* Ռունե Կառլսոն– թմբուկ
* Գյունտեր Լենց– կրկնակի բաս
* Զբիգնև Նամիսլովսկի– ալտ սաքսոֆոն
* Տոմաշ Ստանկո– շեփոր

### Օժանդակ անձնակազմ

* Վոյչիչ Պիետովսկի-թողարկում
* Հալինա Յաստրզեբսկա– Հնչյունային օպերատոր
* Ռոսլավ Սզայբո – կազմի դիզայն
* Մարեկ Կարևիչ– կազմի լուսանկար
* Ադամ Սլավինսկի– կազմի գրառման հեղինակ

Ծանոթագրություններ
------------------

1. 1 2 3  "KRZYSZTOF KOMEDA – "Astigmatic"" (in Polish). Արխիվացված է the original 2014 թ․ դեկտեմբերի 13-ին. Retrieved 2016 թ․ հուլիսի 20.`{{cite web}}`: CS1 սպաս․ չճանաչված լեզու (link)
2. 1 2 3 4  ""Astigmatic" – Krzysztof Komeda Quintet" (in Polish). Retrieved 2016 թ․ հուլիսի 20.`{{cite web}}`: CS1 սպաս․ չճանաչված լեզու (link)
3. 1 2  Morton, Brian; Richard Cook (2010) [1992]. *The Penguin Jazz Guide: The History of the Music in the 1001 Best Albums*. The Penguin Guide to Jazz (10th ed.). New York: Penguin. ISBN 978-0-14-104831-4.
4. ↑  Liner notes by Andrzej Schmidt for *Astigmatic* (Power Bros 00125)
5. ↑  Nicholson, Stuart (November 2008). "Krzysztof Komeda: The Lost Leader". *Jazz Forum*. Retrieved 2016 թ․ հուլիսի 21.
6. ↑  Original liner notes by Adam Sławiński
7. ↑  "Krzysztof Komeda – What the critics say". Արխիվացված է the original 2021 թ․ ապրիլի 20-ին. Retrieved 2016 թ․ հուլիսի 22. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  "The 100 Jazz Albums That Shook The World". Retrieved 2019 թ․ հունիսի 24.
9. ↑  Subbotko, Donata. "Żółty mustang Krzysia – wywiad z żoną Krzysztofa Komedy". Retrieved 2016 թ․ հուլիսի 20.
10. ↑  "Delia Derbyshire, Larry Levan and Tony Conrad: The month's best reissues and retrospectives". Retrieved 2016 թ․ հուլիսի 22.
11. ↑  Rerak, Sebastian (2012). *Chłepcąc ciekły hel – Historia yassu*. Gdynia: AKuKu Sztuka. p. 272. ISBN 978-83-925374-1-0.
12. ↑  "Astigmatic Polish Jazz Vol. 5 | Tomasz Stańko". Արխիվացված է the original 2021 թ․ ապրիլի 13-ին. Retrieved 2016 թ․ հուլիսի 20. `{{cite web}}`: Unknown parameter `|dead-url=` ignored (`|url-status=` suggested) (help)
13. ↑  "Astigmatic | Jazz Forum". Retrieved 2016 թ․ հուլիսի 20.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · Discogs · MusicBrainz |

 |